stanford-oval/wikipedia huggingface dataset:
Miss Kovis

| Miss Kovis> Miss Congeniality |
| --- | --- |
 Elokuvan blu-ray -painoksen kansikuva.
Ohjaaja:  Donald Petrie
Käsikirjoittaja:   Marc Lawrence  Katie Ford  Caryn Lucas 
Tuottaja:  Sandra Bullock
Säveltäjä:  Edward Shearmur
Kuvaaja:  László Kovács
Leikkaaja:  Billy Weber
Pääosat:   Sandra Bullock  Benjamin Bratt  Michael Caine  Candice Bergen 
Valmistustiedot
Valmistusmaa:  Yhdysvallat Australia
Tuotantoyhtiö:  Castle Rock Entertainment Village Roadshow Pictures NPV Entertainment Fortis Films
Levittäjä:  Warner Bros. Pictures
Ensi-ilta:   14. joulukuuta 2000
Kesto:  109 min
Alkuperäiskieli:  englanti
Budjetti:  45 000 000 $
Tuotto:  212 742 720 $
Seuraaja:  Miss FBI – aseistettu ja ihana
Aiheesta muualla
IMDb 
Elonet
AllMovie
Infobox OKNimi-testi OK: 
Miss Kovis (engl. Miss Congeniality) on Donald Petrien ohjaama yhdysvaltalainen toimintakomedia vuodelta 2000. Elokuvassa FBI:n agentti Gracie Hart joutuu soluttautumaan kauneuskilpailuun estääkseen tuhoisan kostoiskun. Vaikka hän onkin ollut ikuinen poikatyttö, Gracen pitää pyörähdellä naisellisissa hepenissä ja käyttäytyä viehkeästi.
Rooleissa

Sandra Bullock — Gracie Hart
Michael Caine — Victor Melling
Benjamin Bratt — Eric Matthews
Candice Bergen — Kathy Morningside
Heather Burns — Cheryl Frasier (Miss Rhode Island)
Steve Monroe — Frank Tobin/Morningside
Ernie Hudson — Harry McDonald
William Shatner — Stan Fields
Arvioita

Turun Sanomien Päivi Valotien mielestä komedian henkilöhahmot ovat kaikki yhden ulottuvuuden karikatyyrejä ja älyvapaat juonikuviot väkinäistä vanhan toistoa. Mukana on hänestä myös aivan turhanaikaista väkivaltaa, jolle on vaikea nähdä mitään perustetta.
Aiheesta muualla

Miss Kovis Internet Movie Databasessa (englanniksi)
Miss Kovis AllMoviessa. (englanniksi)
Miyoshi (Hiroshima)

| Miyoshi (三次市) |
| --- | --- |
 Näkymä Miyoshiin
 lippu:  Symboli
 Miyoshin sijainti Hiroshiman prefektuurissa
 Miyoshi
 Koordinaatit: 34°48′20″N, 132°51′07″E 
Valtio:  Japani
Alue:  Chūgoku
Prefektuuri:  Hiroshiman prefektuuri
Pinta-ala:  
 – Kokonaispinta-ala:  778,14 km²
Väkiluku (12/2019):  51 893
 – Väestötiheys:  66,7 as./km²
Symbolit:  
 – Puu:  Vaahtera
 – Kukka:  Kirsikka
 – Lintu:  Japaninvästäräkki ja Eurystomus orientalis
 
 https://www.city.miyoshi.hiroshima.jp/ 
Infobox OKVirheellinen NIMI-arvo: 
Miyoshi (jap. 三次市, Miyoshi-shi) on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee sisämaassa prefektuurin pohjoisosassa ja rajautuu pohjoisessa Shimanen prefektuuriin. Sen pohjoisosat nousevat Chūgokuvuorille, eteläosat kuuluvat Kibin ylänköön ja keskiosassa on vuorten ympäröimä Miyoshin allas. Kaupungin keskusta on rakentunut Miyoshin altaalle Gōno-, Basen-, Kannose- ja Saijōjokien yhtymäkohdan lähelle. Miyoshissa on 51 893 asukasta (joulukuussa 2019) ja sen pinta-ala on 778,14 neliökilometriä.
Nykyinen Miyoshin kaupunki perustettiin vuonna 1954 liittämällä yhteen Miyoshin ja Tōkaichin maaseutukaupungit sekä kuusi ympäristön kyläkuntaa. Miyoshi ja Tōkaichi muodostavat Gōno- ja muiden jokien yhtymäkohtaan kaksoiskaupungin. Ne kehittyivät vanhastaan jokisatamana ja San’inin alueelle johtaneen tien varren solmukohtana. Joen eri puolet yhdistää toisiinsa Tomoen silta: joet muodostavat tosiinsa liittyessään tomoe-kuvion tapaisen muodon. Miyoshista tuli Edo-kaudella linnanaluskaupunki osana Hiroshiman daimiokuntaa, kun taas Tōkaichi kukoisti markkinapaikkana ja postiasemana (shukuba). Nykyisin Miyoshi on Hiroshiman prefektuurin pohjoisosan keskuskaupunki, jonne on sijoittunut esimerkiksi elintarvike-, elektroniikka-, kone- ja bioteknologista teollisuutta. Merkittäviä elinkeinoja kaupunkiin kuuluvilla maaseutualueilla ovat riisin, vihannesten ja hedelmien viljely, metsätalous ja wagyū-karjan kasvatus. Kaupunki laajeni huomattavasti vuonna 2004, kun siihen liitettiin Kisan, Kōnun, Mirasakan ja Miwan maaseutukaupungit sekä Funon, Kimitan ja Sakugin kyläkunnat.
Miyoshissa sijaitsee useita historiallisia muistomerkkejä, kuten kofun-hautakumpuja ja muinaisen Teramachin temppelin rauniot. Kaupunki tunnetaan Miyoshi-savinukkejen valmistuksesta, joka alkoi jo Edo-kaudella, ja Gōnojoella harjoitettavasta merimetsokalastuksesta. Kaupunkia palvelevat JR Nishi-Nihonin Geibi-linja ja Fukuen-linja. Miyoshin rautatieasemalta lähtenyt Sankō-linja lakkautettiin vuonna 2018.
Kuvia

Katu Miyoshissa talvella
Miyoshin stadion
Miyoshin rautatieasema
Sumiyoshi-jinja
Aiheesta muualla

Kuvia tai muita tiedostoja aiheesta Miyoshi Wikimedia Commonsissa
Kaupungin internetsivut (japaniksi)
Igraine

W. Benda: Uther ja Igraine
Igraine on kuvitteellinen henkilö, joka esiintyy kuningas Arthuriin liittyvissä legendoissa. Hän on Cornwallin herttuan Gerloisin vaimo ja Arthurin äiti. Uther Pendragon himoitsi Igrainea, mutta tämä ei suostunut makaamaan Utherin kanssa. Geoffrey Monmouthilaisen ja Thomas Maloryn versioissa Arthur-legendasta Merlin taikoo Utherin Gerloisin näköiseksi. Uther menee Igrainen luo ja saattaa hänet raskaaksi. Samana yönä Gerlois saa surmansa taistelussa, ja pian tämän jälkeen Uther menee naimisiin Igrainen kanssa. Merlin vaatii maksuksi avustaan Utherin ja Igrainen lapsen, joka on tuleva kuningas Arthur.
Miyoshi (Aichi)

| Miyoshi (みよし市) |
| --- | --- |
 Miyoshin lyhtyfestivaali
 lippu:  Symboli
 Miyoshin sijainti Aichin prefektuurissa
 Miyoshi
 Koordinaatit: 35°05′22″N, 137°04′29″E 
Valtio:  Japani
Alue:  Chūbu, Tōkai
Prefektuuri:  Aichin prefektuuri
Pinta-ala:  
 – Kokonaispinta-ala:  32,19 km²
Väkiluku (04/2020):  61 040
 – Väestötiheys:  1 896,2 as./km²
Symbolit:  
 – Puu:  Mikawan japaninmustamänty
 – Kukka:  Intianalppiruusu
 
 https://www.city.aichi-miyoshi.lg.jp/ 
Infobox OKVirheellinen NIMI-arvo: 
Miyoshi (jap. みよし市, Miyoshi-shi) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin keskiosassa Okazakin tasangon pohjoisreunalla. Kaupungin länsirajalla virtaa Sakaijoki. Miyoshissa on 61 040 asukasta (huhtikuussa 2020) ja sen pinta-ala on 32,19 neliökilometriä.
Miyoshi on historiallisesti vesivaroiltaan niukkaa seutua, jossa kasteluvettä on kerätty lukuisiin tekoaltaisiin. Viljelyolosuhteet ovat parantuneet huomattavasti sen jälkeen, kun Aichin kastelukanava valmistui vuonna 1961. Se on mahdollistanut laajamittaisen riisin- sekä hedelmien ja kasvisten viljelyn. Miyoshin maaseutukaupunki (jap. 三好町, Miyoshi-chō) perustettiin vuonna 1958. 1960-luvulta lähtien sinne on sijoittunut muun muassa auto- ja vaateteollisuutta ja se on kasvanut voimakkaasti Nagoyan esikaupunkina. Kaupunkioikeudet Miyoshille myönnettiin vuonna 2010. Samassa yhteydessä sen nimen kirjoitustavaksi vaihdettiin hiragana-merkit, koska Tokushiman prefektuurissa oli jo samoja kanji-merkkejä käyttävä Miyoshin kaupunki.
Miyoshia palvelee Nagoya-rautateiden Toyota-linja.
Kuvia

Sun Live -kulttuurikeskus
Ishikawa-suvun taloa
Miyoshin kaupungintalo
Miyoshilampi
Aiheesta muualla

Kuvia tai muita tiedostoja aiheesta Miyoshi Wikimedia Commonsissa
Kaupungin internetsivut (japaniksi)
Musta Joutsen (albumi)

| Musta Joutsen Musta Joutsen |
| --- | --- | --- |

Studioalbumin tiedot
 Äänitetty : Headline Studio, Tampere
 Julkaistu: 23. tammikuuta 2008
 Formaatti: CD
 Tuottaja(t): Jani Viitanen
 Tyylilaji: pop rock
 Kesto: 40.41
 Levy-yhtiö: Poko Records
Mustan Joutsenen muut julkaisut
|   | Musta Joutsen 2008 | Pakosuunnitelma 2009 |
Singlet albumilta Musta Joutsen
 ”Jossakin on vikaa” Julkaistu: 13. kesäkuuta 2007  ”Nyt kun minua jätetään” / ”Kaksiossa” Julkaistu: 19. syyskuuta 2007
Musta Joutsen on hyvinkääläisen Musta Joutsen -yhtyeen esikoisalbumi, joka ilmestyi 23. tammikuuta 2008 Poko Rekordsin kustantamana. Jani Viitanen äänitti albumin Tampereella Headline-studiolla keväällä ja kesällä 2007.
Kappaleet

Kaikki säv. ja san. Toni Loimuneva sekä sov. Musta Joutsen, ellei toisin mainittu.
Jossakin on vikaa – 3.17 (sov. Musta Joutsen & Jani Viitanen)
Omatunnon ääni – 3.49
Tummat verhot – 3.11 (säv. Toni Loimuneva & Katriina Wiiala, sov. Musta Joutsen & Jani Viitanen)
Tää on pakko sanoa – 3.55
Nyt kun minua jätetään – 4.11 (sov. Musta Joutsen & Jani Viitanen, jousisovitus Anssi Tikanmäki)
Sade tanssia saa – 3.22 (sov. Musta Joutsen & Jani Viitanen)
Maailmankiertäjä – 3.00
Antiromantiikkaa – 4.39 (säv. Toni Loimuneva & Katriina Wiiala, sov. Musta Joutsen & Jani Viitanen)
Mikään ei riitä – 4.07
Menestyksen resepti – 3.40 (sov. Musta Joutsen & Jani Viitanen)
Mun elämä – 3.31 (säv. Toni Loimuneva & Katriina Wiiala, sov. Musta Joutsen & Jani Viitanen)
Kokoonpano

| 0 | 1 | 2 |
| --- | --- | --- |
|  Yhtye Katriina Wiiala – laulu  Toni Loimuneva – kitara, taustalaulu  Ertsi Eerola – kitara  Teemu Skyttä – bassokitara  Manu Oikarinen – rummut  Markus Nieminen – kosketinsoitin  |  Vierailevat muusikot Anssi Tikanmäki – kapellimestari (kappale 5)  Panu Saari – sello (kappale 5)  Heili Hannikainen – alttoviulu (kappale 5)  Hanna Peltoniemi, Heikki Hannikainen, Henrik Perello, Nuppu Komsi – viulu (kappale 5)  |  Tuotanto Jani Viitanen – tuottaja, äänittäjä, miksaaja  Mika Jussila – masteroija  |
Arvostelut

Desibeli.net:
V2.fi:
Aiheesta muualla

Musta Joutsen discogs.com -sivustolla
Hypotensio

Hypotensio.
Hypotensio tarkoittaa matalaa tai alentunutta verenpainetta. Yleisimpiä matalan verenpaineen aiheuttamia oireita ovat kova väsymys, fyysisen kunnon romahtaminen, keskittymiskyvyn heikkeneminen, masennus, apatia, kasvanut unentarve tai muunlaiset unihäiriöt, voimattomuus, heikotus, pyörryttävä olo, palelu etenkin käsissä ja jaloissa ja verisuonten supistumisesta johtuva kasvojen kalpeus. Muita mahdollisia oireita ovat huimaus, vakavat päänsäryt, pyörtyminen, sumentunut näkö tai muut näköoireet ja takykardia eli korkea sydämen syke. Matala verenpaine heikentää aivojen hapensaantia. Kuumuus ja ruokailu saattavat lisätä oireita.tarvitaan parempi lähde Matala verenpaine ei aiheuta terveillä ihmisillä välttämättä lainkaan oireita.[lähde? ]
Matala verenpaine vähentää ateroskleroosin eli valtimoahtaumataudin riskiä. Ikääntyneillä henkilöillä alentuneen verenpaineen syynä on kuitenkin monesti jokin sydän- tai verisuonisairaus.
Syitä

Melko usein verenpaine laskee varsinkin äkkiseltään seisomaan noustessa vanhetessa jäykistyneiden valtimoiden vuoksi sen verran, että siitä aiheutuu lyhytaikaista huimausta. Tällaisessa tilanteessa laskevaa verenpainetta kutsutaan pystyasentoon liittyväksi eli ortostaattiseksi hypotensioksi. Ilmiötä voivat aiheuttaa myös jotkin lääkkeet, kuten esimerkiksi verenpainelääkkeet. Lievä ortostaattinen hypotensio ei yleensä ole vaarallinen ilmiö ja sitä voidaan välttää nousemalla ylös makuu- tai istuma-asennosta asteittain ja rauhallisesti. Iäkkäillä hypotensiota saattaa esiintyä sydäntautien kuten sydämen vajaatoiminnan yhteydessä.
Harvinaisissa tapauksissa matala verenpaine voi liittyä myös aineenvaihdunnan häiriöihin, kuten lisämunuaisen vajaatoimintaan. Tällöin esiintyy kuitenkin myös muitakin oireita, kuten voimakasta heikotusta ja väsymystä.
Hoito

Jos matalaan verenpaineeseen liittyy huimausoireita, saattaa tavallista runsaampi suolan käyttö auttaa. Tällöin on myös pidettävä huoli riittävästä nesteiden saannista. Todettuun hypotensioon liittyessä huolestuttavan paljon huimausta pystyasennossa on perusteltua hakeutua lääkärin vastaanotolle.
Michael Shayne

Michael Shayne on kirjailija Davis Dresserin salanimellä Brett Halliday luoma kuvitteellinen yksityisetsivähahmo, joka esiintyi ensimmäisen kerran vuonna 1939 julkaistussa romaanissa Dividend on Death. Myöhemmin hahmo on esiintynyt romaanien ja novelleiden lisäksi myös radiossa, televisiossa, elokuvissa ja sarjakuvissa.
Kirjat

Davis Dresser kirjoitti osin haamukirjailijoiden avustamana kaikkiaan viisikymmentä Michael Shayne -romaania. Robert Terrall kirjoitti myös Dresserin käyttämällä salanimellä Brett Halliday vielä 27 taskukirjaa. Lisäksi Michael Shayne esiintyy yli 300 novellissa, joita julkaistiin muun muassa vuonna 1956 ilmestymisensä aloittaneessa Michael Shayne Mystery Magazine -lehdessä. Lehteä julkaistiin liki kolme vuosikymmentä.
Elokuvat

Michael Shayne -elokuvia tehtiin vuosina 1940–1947 kaikkiaan kaksitoista. Näistä ensimmäiset seitsemän tuotti 20th Century Fox vuosina 1940–1942 ja niissä kaikissa pääosaa näytteli Lloyd Nolan. Loput viisi elokuvaa tuotti Producers Releasing Corporation, ja niiden pääosan esittäjänä oli Hugh Beaumont.
Elokuvat > 20th Century Foxin tuottamat elokuvat

Michael Shayne - Private Detective (1940)
Sleepers West (1941)
Dressed to Kill (1941)
Blue, White and Perfect (1941)
The Man Who Wouldn't Die (1942)
Just Off Broadway (1942)
Time to Kill (1942)
Elokuvat > PRC:n tuottamat elokuvat

Murder Is My Business (1946)
Larceny in Her Heart (1946)
Blonde for a Day (1946)
Three on a Ticket (1947)
Too Many Winners (1947)
Radio

Radiossa Mutual Broadcasting System alkoi esittää Michael Shaynea lokakuussa 1944. Sarja oli kuultavissa Yhdysvaltain länsirannikolla lokakuuhun 1946 saakka, jolloin sarja muuttui valtakunnalliseksi. Nimiroolissa esiintyi Wally Maher. Sarja päättyi marraskuussa 1947, mutta Mutual aloitti sen uudelleen heinäkuussa 1948 nimellä New Adventures of Michael Shayne ja pääosan näyttelijäksi tuli Jeff Chandler. Tämä sarja kesti kaksi vuotta. Kolmannen kerran Shayne päätyi radioon lokakuussa 1952, jolloin American Broadcasting Company aloitti sarjan esittämisen. Aluksi pääosaa esitti Donald Curtis ja myöhemmin Robert Sterling. Tämä sarja päättyi heinäkuussa 1953.
Televisio

Televisiossa Michael Shaynea esitettiin NBC:llä 1960–1961. Nimiroolia näytteli Richard Denning. Kestoltaan 60 minuuttisia jaksoja tehtiin kaikkiaan 32.
Sarjakuva

Televisiosarjan suosion tuloksena Dell Comics alkoi julkaista Michael Shayne, Private Eye -sarjakuvalehteä, jota ilmestyi kolme numeroa. Ensimmäinen numero ilmestyi marraskuussa 1961 ja viimeinen syyskuussa 1962. Ken Fitchin romaaneiden pohjalta käsikirjoittamat sarjakuvat kuvittivat Lee Ames ja Edd Ashe.
Aiheesta muualla

Radiosarjan jaksoja Internet Archivessa MP3-muodossa (englanniksi)
Televisiosarjan jakso Murder in Wonderland Internet Archivessa (englanniksi)
Ilmatorjuntakoulu

Ilmatorjuntakoulu (lyh. ItK) oli Suomen puolustusvoimiin kuuluva, ilmatorjunnan aselajikoulutusta varusmiehille, reserviläisille ja kantahenkilökunnalle antava sotilasopetuslaitos. Se toimi itsenäisenä perustamisestaan 1. elokuuta 1940 alkaen elokuun 1987 loppuun, jolloin siitä tuli Helsingin Ilmatorjuntarykmentin joukkoyksikkö.
Koulu sijaitsi Helsingin Santahaminassa vuosina 1940–1963 ja Tuusulan Hyrylässä vuosina 1963–2007 osana Helsingin Ilmatorjuntarykmenttiä. Ilmatorjuntakoulu sulautettiin Ilmasotakoulun organisaatioon Jyväskylän Tikkakoskelle vuoden 2008 alussa.
Koulun tehtäviin kuuluvat muun muassa tutkimus- ja kehittämistoiminta sekä henkilöstön perus-, jatko- ja täydennyskoulutus. Vuodesta 2008 lähtien Tikkakoskella hoidetaan muun muassa ilmatorjunnan tutkimusta ja kehittämistä sekä  taktiikka-, taistelutekniikka- ja johtamisjärjestelmäkoulutusta. Järjestelmä- ja varusmieskoulutusta annetaan joukko-osastoissa ja reserviupseerikoulussa.
Johto

Koulun johdossa ovat toimineet muun muassa seuraavat henkilöt:
eversti Eino Tuompo 1.8.1940–16.6.1941
everstiluutnantti Aaro Astola 1945–1953
everstiluutnantti Jalmari Lapinleimu 1953–1956
everstiluutnantti Olavi Seppälä 1956–1963
everstiluutnantti Paavo Viiri 1963–1964
everstiluutnantti Veikko Järvelä 1964–1965
everstiluutnantti Lauri Pamppunen 1965–1969
everstiluutnantti Veikko Rantalainen 1969–1971
everstiluutnantti Eino Vainio 1971–1973
everstiluutnantti Raino Ahonen 1973–1975
everstiluutnantti Rauli Helminen 1975–1976
everstiluutnantti Tysse Raatikainen 1976–1981
everstiluutnantti Mikko Virrankoski 1981–1984
everstiluutnantti Pentti Toivonen 1984–1986
everstiluutnantti Jaakko Hirva 1986–1991
everstiluutnantti Kalervo Sipi 1991–1992
everstiluutnantti Risto Tyrväinen 1992–1996
everstiluutnantti Rauli Korpela 1.5.1996–30.11.1998
everstiluutnantti Risto Häkkinen 1998–2000
everstiluutnantti Antti Arpiainen 1.10.2000–31.8.2003
everstiluutnantti Rauno Lankila 1.9.2003–31.8.2004
everstiluutnantti Pekka Helasterä määräaikainen 1.9.–30.11.2004
everstiluutnantti Hannu Kylmäniemi 1.12.2004–31.8.2006
Miyoshi

Miyoshi voi tarkoittaa:
Paikat

Miyoshi, Japanin kaupunki Aichin prefektuurissa
Miyoshi, Japanin kaupunki Hiroshiman prefektuurissa
Miyoshi, Japanin kaupunki Tokushiman prefektuurissa
Miyoshi, Japanin maaseutukaupunki Saitaman prefektuurissa
Miyoshin piirikunta, Japanin piirikunta Tokushiman prefektuurissa
Henkilöt

Miyoshi Umeki, amerikanjapanilainen näyttelijä
Akira Miyoshi, japanilainen säveltäjä
Kōji Miyoshi, japanilainen jalkapalloilija
Muuta

Miyoshi-klaani, japanilainen klaani
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Miyoshi”, voi hakea sivunnimihaulla, laajalla sivunnimihaulla tai tekstihaulla.
Miyazaki

Miyazaki tarkoittaa seuraavia:
Paikkoja

Miyazaki, Japanin Kyūshū-saaren itärannikolla sijaitseva prefektuuri
Miyazaki, Miyazakin prefektuurin pääkaupunki
Henkilöitä

Listan henkilöt ovat japanilaisia ellei toisin mainita.
Akira Miyazaki (1934–2018), käsikirjoittaja ja ohjaaja,
Aoi Miyazaki (s. 1985), näyttelijä
Ayumi Miyazaki (s. 1971), laulaja ja säveltäjä
Daisuke Miyazaki (s. 1981), käsipallonpelaaja
Gorō Miyazaki (s. 1967), elokuvaohjaaja, Hayao Miyazakin poika
Hayao Miyazaki (s. 1941), animeohjaaja ja -käsikirjoittaja
Hidetaka Miyazaki, videopelien ohjaaja, suunnittelija, käsikirjoittaja, From Software -yrityksen presidentti
Manabu Miyazaki (s. 1945), kirjailija
Manabu Miyazaki (s. 1949), luontokuvaaja
Masajiro Miyazaki (1899–1984), japanilais-kanadalainen osteopaatti ja kuolinsyytutkija
Norihiko Miyazaki (s. 1969), lentopallonpelaaja
Tsutomu Miyazaki (1962–2008), sarjamurhaaja
Yasuji Miyazaki (1916–1989), uimari ja olympiavoittaja
Yoshinobu Miyazaki (s. 1978), rintauimari
Yuka Miyazaki (s. 1983), jalkapalloilija.
Henkilöitä > Kuvitteellisia henkilöitä

Miko Miyazaki, The Order of the Stick -verkkosarjakuvan hahmo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Miyazaki”, voi hakea sivunnimihaulla, laajalla sivunnimihaulla tai tekstihaulla.
Ihan kuin ihmiset

| Ihan kuin ihmiset |
| --- | --- |

Kestoaika:  60 minuuttia
Pääosissa:  Anni Hautala Paula Noronen Riku Nieminen
Alkuperämaa:   Suomi
Verkko:  Nelonen
Esitetty:  4. syyskuuta 2016 – 18. syyskuuta 2016
Tuotantokausia:  1
Jaksoja:  3
Tuotanto
Tuottaja(t):  Pauliina Moisander
Vastaava(t) tuottaja(t):  Seija-Liisa Eskola Antti Väisänen Alexandra von Knorring-Rosti / Nelonen Media
Ohjaaja(t):  Joona Kortesmäki
Käsikirjoittaja(t):  Joona Kortesmäki
Leikkaaja(t):  Tatu Seppänen
Tuotantoyhtiö(t):  Warner Bros. International Television Production Netherlands
Ihan kuin ihmiset on Nelonen-kanavalla alkanut Anni Hautalan juontama viihdeohjelma. Ohjelman jokaisessa jaksossa nähdään kaksi joukkuetta, jotka koostuvat suomalaisista julkisuuden henkilöistä. Joukkueiden kapteeneina toimivat Paula Noronen ja Riku Nieminen. Ohjelmassa nähdään BBC-videopalvelussa olevia eläinaiheisia videoita, joihin liittyen joukkueet joutuvat kysymysten äärellä vastaamaan.
Jaksot

| Jakso | Paula Norosen joukkue | Riku Niemisen joukkue | Voittaja | Ensiesitys |
| --- | --- | --- | --- | --- |
| 1. | Sampo Marjomaa | Jenni Kokander | Paulan joukkue | 4. syyskuuta 2016 |
| 2. | Reino Nordin | Ilari Johansson | Rikun joukkue | 11. syyskuuta 2016 |
| 3. | Jethro Rostedt | Sanna Stellan | Paulan joukkue | 18. syyskuuta 2016 |
Iguaanit

| Iguaanit |
| --- | --- |
 Iguaani (Iguana iguana)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Osalahko::  Leguaanimaiset Iguania
Heimo::  Leguaanit Iguanidae
Suku::  Iguaanit Iguana  Laurenti, 1768
Lajit
 Kyhmyiguaani Iguana delicatissima  Iguaani Iguana iguana 
Katso myös
   Iguaanit Wikispeciesissä   Iguaanit Commonsissa 
Infobox OKNimi-testi OK: 
Iguaanit (Iguana) on leguaanien suku, johon kuuluvat kaksi lajia ovat kotoisin Väli-Amerikasta.
Iguaanit ovat matelijoita. Suurimmat iguaaniyksilöt ovat olleet yli kahden metrin pituisia ja vanhimmat eläneet lähes kaksikymmenvuotiaiksi. Elämänsä alkuvuosina iguaani kasvaa nopeaan tahtiin.
Aikuinen iguaani elää vesistöjen varsilla kasvavissa puissa. Häirittynä se saattaa pudottautua veteen ja sukeltaa piiloon rantakasvillisuuden sekaan. Nuoret yksilöt elävät enemmän maankamaralla. Viileällä säällä iguaanit laskeutuvat maahan ja vetäytyvät suojakoloihin.
Koiraat ovat aggressiivisia toisiaan kohtaan vartioidessaan reviiriään. Naaraat tulevat helpommin toimeen keskenään. Uhkailueleitä ovat kurkkupussin esittely, pään nyökyttely, sihinä ja hännän heiluttaminen.
Intiandillenia

| Intiandillenia |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Dilleniales
Heimo::  Dilleniaceae
Suku::  Dilleniat Dillenia
Laji::  indica
Kaksiosainen nimi
 Dillenia indica  L. (1753) 
Katso myös
   Intiandillenia Wikispeciesissä   Intiandillenia Commonsissa 
Infobox OKNimi-testi OKIUCN-testi OK: 
Intiandillenia (Dillenia indica) on Etelä- ja Kaakkois-Aasiassa kasvava koriste- ja hyötykasvina tunnettu kasvilaji. Se kasvaa 15–25 metriä korkeaksi puuksi. Kookkaat kukat ovat valkoteriöiset. Kukasta kehittyy vaaleanvihreä tai keltainen syötävä hedelmä, joka kasvaa limittäisten mehevöityneiden verholehtien peittämänä. Intiandilleniaa esiintyy Intiassa, Etelä-Kiinassa, Indokiinassa, Malesiassa, Indonesiassa ja Filippiineillä sekä paikoitellen levinneenä tropiikin saarille Intian valtamerellä ja Karibialla.